KS Strategy หวังว่าจะเห็น Santa Claus rally ในปีนี้
5 พฤศจิกายน 2565

KS Strategy หวังว่าจะเห็น Santa Claus rally ในปีนี้
-ปรับลดเป้า SET Index ลงเป็น 1,700 จุด เพื่อสะท้อนการปรับเพิ่มประมาณการอัตราตอบแทนพันธบัตร เราปรับลดเป้า SET Index ลงเป็น 1,700 จุด (จาก 1,740 จุด) อิงจาก EPS เฉลี่ยปี 2566-67 ที่ 114 และ EYG ที่ 3.42% (หรือ -0.875SD) เราปรับปีฐาน EPS ออกไปเป็นปี 2566 ที่ 114 จากสิ้นปี 2565 ที่ 110 เราปรับเพิ่มประมาณการอัตราตอบแทนพันธบัตรรัฐบาลไทย ระยะเวลา 10 ปี ขึ้นเป็น 3.3% จาก 2.9% เพื่อให้สอดคล้องกับประมาณการของ KBANK จากการขึ้นอัตราดอกเบี้ยเชิงรุกของ Fed ทั้งนี้ ประมาณการอัตราตอบแทนพันธบัตรรัฐบาลไทย ระยะเวลา 10 ปี ที่เราปรับขึ้น 40bps ได้เพิ่ม downside ต่อเป้า SET Index ทำให้เป้าสิ้นปีของเราที่ 1,740 จุด ปรับลง -100 จุดเป็น 1,640 จุด ขณะที่เป้า SET Index กลางปี 2566 ของเราอยู่ที่ 1,700 จุด
-คาดตลาดหุ้นปรับตัวดีขึ้นในช่วงก่อนคริสต์มาสในเดือน พ.ย. Fed อาจเริ่มพูดคุยเกี่ยวกับการขึ้นอัตราดอกเบี้ยช้าลงในเร็ววันนี้ เพราะตัวชี้วัดล่วงหน้าของอัตราเงินเฟ้อของสหรัฐฯ และการเติบโตเริ่มชะลอตัว Gridlock อาจกลับมายัง D.C. หากพรรคเดโมแครตสูญเสียที่นั่งในสภาผู้แทนราษฎรให้กับพรรครีพับลิกันเป็นอย่างน้อยที่สุดในการเลือกตั้งกลางเทอมวันที่ 8 พ.ย. และ Fed จะเป็นหน่วยงานเดียวที่ป้องกันไม่ให้เกิดสภาวะเศรษฐกิจถดถอยในปี 2566 ดังนั้น เราจึงคาดว่าค่าเงินดอลลาร์สหรัฐฯ จะอ่อนค่าลงอีกและเกิดปัจจัยเสี่ยงต่อการลงทุนในเดือนพ.ย. เราคาดว่าตลาดหุ้นไทยจะให้ความสำคัญกับนักลงทุนต่างชาติจากแนวโน้มการเติบโตที่ดีขึ้นและอัตราเงินเฟ้อที่ลดลงในปี 2566 World Bank คาดว่าเศรษฐกิจไทยจะขยายตัวขึ้น 3.1% ในปีนี้และคาดจะเพิ่มขึ้นเป็น 4.1% ในปี 2566 สอดคล้องกับประมาณการของเราหนุนจากการท่องเที่ยวที่ฟื้นตัวขึ้น นอกจากนี้ เราคาดว่าอัตราเงินเฟ้อของไทยจะกลับมาอยู่ในกรอบเป้าหมายที่ธนาคารแห่งประเทศไทยตั้งไว้ที่ 1%-3% ในปีหน้า ซึ่งเร็วกว่าประเทศเกิดใหม่และประเทศที่พัฒนาแล้วเนื่องจากภาวะเงินเฟ้อของประเทศไทยเกิดจากปัจจัยด้านอุปทาน ในเชิง YTD นักลงทุนต่างชาติซื้อสุทธิที่ 4.3 พันล้านดอลลาร์ฯ ขณะที่ความเป็นเจ้าของจากต่างชาติใน SET เพิ่มขึ้นเป็นครั้งแรกในรอบ 5 ปี มาอยู่ที่ 29.4% ในปี 2565 เทียบกับที่ 27.1% เมื่อปีก่อนและระดับสูงสุดเป็นประวัติการณ์ที่ 36.0% ในปี 2555 ปัจจัยเสี่ยงที่สำคัญในช่วงเวลาที่เหลือของปี 2565 ได้แก่ 1) อัตราเงินเฟ้อที่ยังอยู่ระดับสูงซึ่งอาจส่งผลให้ Fed กำหนดนโยบายการเงินที่เข้มงวดมากขึ้น 2) ปัจจัยเสี่ยงที่จะเกิดสภาวะเศรษฐกิจถดถอยทั่วโลกซึ่งอาจส่งผลกระทบต่อการส่งออกไทยในปี 2566
เราตัด SCGP, EKH, ERW, AOT, ANAN, SSP, EA, KKP, RBF, PTG, ASIAN และ TU ออกจากรายชื่อหุ้นเด่นของเราและเลือก SIRI, LH, TTB, ESSO, CPN, KTC, EGCO, SHR, SNNP, JMT, D และ BBIK เข้ามาแทน เรามี 4 ธีมลงทุนหลักขณะนี้ ได้แก่
-Property plays (SIRI และ LH) วีซ่า LTR ของไทยและการเปิดประเทศจีนในปี 2566 จะช่วยกระตุ้นยอดขายของ SIRI และ LH
-ผู้เล่นที่ได้ประโยชน์จากเศรษฐกิจในประเทศ (TTB, SAWAD, CK, PLANB, ESSO, CPN และ KTC) คาดจำนวนนักท่องเที่ยวที่เพิ่มขึ้น มาตรการกระตุ้นเศรษฐกิจและโครงการโครงสร้างพื้นฐานจะช่วยกระตุ้นการบริโภคและการลงทุนในประเทศ
-ผู้เล่นที่ได้ประโยชน์จากเงินบาทที่แข็งค่าขึ้นเมื่อเทียบกับดอลลาร์สหรัฐฯ (BGRIM และ EGCO) เงินบาทที่แข็งค่าขึ้นทุก 1 บาท/ดอลลาร์ฯ คาดจะเพิ่ม upside ต่อประมาณการกำไรสุทธิปี 2566 ของ BGRIM และ EGCO ที่ 9.9% และ 8.4% ตามลำดับ
-ผู้เล่นที่กำไรมีโมเมนตัมในครึ่งหลังปีนี้ (SHR, SNNP, JMT, D และ BBIK) คาดทุกบริษัทจะรายงานกำไรสุทธิที่เติบโตขึ้นแข็งแกร่งในไตรมาส 3-4/2565
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #KSStrategy